CELEX: 32006R1609
Language: lt
Date: 2006-10-27 00:00:00
Title: 2006 m. spalio 27 d. Komisijos reglamentas (EB) Nr. 1609/2006, kuriuo dvejus metus leidžiama tiekti į rinką mišinius kūdikiams iki 4–6 mėnesių, pagamintus naudojant iš karvių pieno baltymų gautus išrūgų baltymų hidrolizatus   (Tekstas svarbus EEE)

28.10.2006   
            
            
               LT
            
            
               Europos Sąjungos oficialusis leidinys
            
            
               L 299/9
            
         
      KOMISIJOS REGLAMENTAS (EB) Nr. 1609/2006
   2006 m. spalio 27 d.
   kuriuo dvejus metus leidžiama tiekti į rinką mišinius kūdikiams iki 4–6 mėnesių, pagamintus naudojant iš karvių pieno baltymų gautus išrūgų baltymų hidrolizatus
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1989 m. gegužės 3 d. Tarybos direktyvą 89/398/EEB dėl valstybių narių įstatymų, susijusių su specialios paskirties maisto produktais, suderinimo (1), ypač į jos 4 straipsnio 1 dalies a punktą,
   pasikonsultavusi su Europos maisto saugos tarnyba,
   kadangi:
   
               (1)
            
            
               Direktyva 89/398/EEB yra susijusi su specialios paskirties maisto produktais. Specialiosios nuostatos, taikytinos tam tikroms specialios paskirties maisto produktų grupėms, yra nustatomos specialiosiose direktyvose.
            
         
               (2)
            
            
               1991 m. gegužės 14 d. Komisijos direktyva 91/321/EEB dėl mišinių kūdikiams iki 4–6 mėnesių ir mišinių kūdikiams, vyresniems kaip 4 mėnesių (2), yra specialioji direktyva, priimta pagal Direktyvą 89/398/EEB. Direktyvoje 91/321/EEB nustatyti mišinių kūdikiams iki 4–6 mėnesių sudėties reikalavimai.
            
         
               (3)
            
            
               Komisija gavo prašymą leisti tiekti į rinką naujovišką mišinį kūdikiams iki 4–6 mėnesių, pagamintą naudojant iš karvių pieno baltymų gautus išrūgų baltymų hidrolizatus, kuriame baltymai sudaro mažiau negu mažiausią 0,56 g baltymų/100 kJ (2,25 g baltymų/100 kcal) kiekį, kaip apibrėžta Direktyvos 91/321/EEB I priedo 2.2 punkte.
            
         
               (4)
            
            
               2005 m. spalio 5 d. Europos maisto saugos tarnyba pateikė savo nuomonę (3). Šioje nuomonėje buvo teigiama, kad šis mišinys kūdikiams iki 4–6 mėnesių, pagamintas naudojant iš karvių pieno baltymų gautus išrūgų baltymų hidrolizatus, kuriame baltymai sudaro 0,47 g/100 kJ (1,9 g/100 kcal), yra saugus ir tinkamas naudoti kaip vienintelis kūdikių mitybos šaltinis.
            
         
               (5)
            
            
               Atitinkamai, kol bus iš dalies pakeista Direktyva 91/321/EEB, turėtų būti leista dvejus metus prekiauti šiuo mišiniu kūdikiams iki 4–6 mėnesių.
            
         
               (6)
            
            
               Šiame reglamente numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Nukrypstant nuo Direktyvos 91/321/EEB 2 straipsnio ir 4 straipsnio 1 dalies, leidžiama dvejus metus nuo šio reglamento priėmimo dienos tiekti į rinką mišinius kūdikiams iki 4–6 mėnesių, pagamintus naudojant karvių pieno hidrolizatus, kaip apibrėžta šio reglamento priede.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2006 m. spalio 27 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 186, 1989 6 30, p. 27. Direktyva su paskutiniais pakeitimais, padarytais Europos Parlamento ir Tarybos reglamentu (EB) Nr. 1882/2003 (OL L 284, 2003 10 31, p. 1).
   
      (2)  OL L 175, 1991 7 4, p. 35. Direktyva su paskutiniais pakeitimais, padarytais Direktyva 2003/14/EB (OL L 41, 2003 2 14, p. 37).
   
      (3)  EFSA leidinys (2005), 280, 1–16.
   
      PRIEDAS
      Baltymų šaltinio, baltymų apdirbimo ir baltymų kokybės specifikacijos, naudojamos gaminant mišinius kūdikiams iki 4–6 mėnesių, naudojant iš karvių pieno baltymų gautus išrūgų baltymų hidrolizatus
      1)   Baltymų kiekis
      Baltymų kiekis = azoto kiekis × 6,25
      
                  Mažiausias
               
               
                  Didžiausias
               
            
                  0,44 g/100 kJ
               
               
                  0,7 g/100 kJ
               
            
                  (1,86 g/100 kcal)
               
               
                  (3 g/100 kcal)
               
            2)   Baltymų šaltinis
      Demineralizuoti saldžių išrūgų baltymai, gauti iš karvės pieno po fermentinio kazeinų nusodinimo naudojant chimoziną, kuriuos sudaro:
      
                  a)
               
               
                  63 % kazeino-glikomakropeptido laisvų išrūgų baltymų izoliato, kuriame mažiausias baltymų kiekis sudaro 95 % sausosios medžiagos, baltymų denatūravimas yra mažesnis negu 70 %, o didžiausias pelenų kiekis – 3 %; ir
               
            
                  b)
               
               
                  37 % saldžių išrūgų baltymų koncentrato, kuriame mažiausias baltymų kiekis sudaro 87 % sausosios medžiagos, baltymų denatūravimas yra mažesnis negu 70 %, o didžiausias pelenų kiekis – 3,5 %.
               
            3)   Baltymų apdirbimas
      Dviejų etapų hidrolizės procesas, naudojant tripsino preparatą, su terminiu apdorojimu (3–10 minučių 80–100 °C) tarp dviejų hidrolizės etapų.
      4)   Baltymų kokybė
      Nepakeičiamos ir pusiau pakeičiamos motinos pieno amino rūgštys, kaip apibrėžta Direktyvos 91/321/EEB V priede.